Kombinácia liekov a výživových doplnkov
Dobrý deň.mozem počas dňa užívať vit.probimotika.koenzymQ10.sultorafan.cholestin.De.vit..magnezium..aj lieky tlak.potrebovsla by som aj železo.ci môžem?vďaka.
Dobrý deň,
ďakujeme za Vašu otázku.
Vzhľadom na to, že neuvádzate názvy užívaných liekov na vysoký krvný tlak, k prípadným interakciám sa neviem s určitosťou vyjadriť.
Medzi uvádzanými výživovými doplnkami nebolo pozorované ovplyvnenie účinku, avšak výživové doplnky zväčša nepodliehajú klinickému skúšaniu, preto nemuseli byť prípadné interakcie zachytené. Podávanie železa k uvádzaným prípravkom sa nevylučuje. Pri súčasnom užítí prípravkov s obsahom železa a magnézia však môže dôjsť k ich zníženej miere vstrebávania z gastrointestinálneho traktu. Vo všeobecnosti sa preto odporúča dodržať odstup minimálne 2 hodiny medzi jednotlivými prípravkami.
Prajem pekný zvyšok dňa.
S pozdravom
PharmDr. Veronika Kiabová